**SU PARAIŠKA, PARAMAI GAUTI PAGAL LAAIF PROGRAMĄ, TEIKIAMŲ DOKUMENTŲ SĄRAŠAS**

1. **Įgaliojimas** teikti paraišką (jei teikiama ne pareiškėjo vadovo).
2. **Sprendimas**, patvirtintas juridinio asmens atitinkamo valdymo organo ar asmens (asmenų grupės), turinčio (turinčios) teisę priimti tokius sprendimus, kuriuos nutarta projekto įgyvendinimui **skirti tam tikrą lėšų sumą, ir (ar) informacija apie lėšų šaltinį** (kredito įstaigos sąskaitos (-ų) išrašas ar kredito įstaigos pažyma apie projekto vykdytojo turimas lėšas, numatomos pajamos, pelnas, nepaskirstytini rezervai);
3. Jei pareiškėjo planuojamas indėlis yra kredito įstaigos paskola, pateikiamas **preliminarus kredito įstaigos sprendimas suteikti paskolą**. Priėmus sprendimą skirti finansavimą, ne vėliau kaip per Agentūros nustatytą protingą terminą iki subsidijų teikimo sutarties pasirašymo turės būti gauta paskola arba pateikta pažyma, kurioje nurodytas kredito įstaigos sprendimas suteikti paskolą konkrečiai priemonei, esant ar įvykdžius tam tikras sąlygas
4. Jei pareiškėjo planuojamas indėlis yra savivaldybės piniginės lėšos, pateikiamas **savivaldybės tarybos sprendimas skirti savivaldybės biudžeto lėšų projektui.**
5. **Pirkimų vykdymo dokumentus**[[1]](#footnote-1)arba **prisijungimą prie CVPIS** (jei vykdomas per CVPIS):
   1. *kai pirkimas baigtas*, pateikiama:

* pirkimo skelbimas, pirkimo dokumentai, pasiūlymai, pirkimo komisijos (kai privaloma) sudėtį patvirtinantis dokumentas, pasiūlymų vertinimo protokolai bei pirkimo ir pardavimo sutartis;
  1. *kai pirkimas nepradėtas ar neužbaigtas, projekto įgyvendinimo grafike (9 punktas)* nurodomi planuojami pirkimo įvykdymo terminai bei pateikiama:
* įmonės pirkimų planas ar suvestinė, kuriame įtrauktas su projekto įgyvendinimu susijęs pirkimas (iš jo galima identifikuoti pirkimo pavadinimą ir vertę);
* pirkimo vertę pagrindžiantys dokumentai (Pvz. **Sistela sąmata**; **analizė** pasinaudojant viešai tiekėjų pateikta informacija (internete, reklaminėje medžiagoje ir pan.); **komerciniai pasiūlymai** (rekomenduojama apklausti ne mažiau 3 potencialius tiekėjus, pirkimo vertę pasirenkant pagal mažiausios kainos kriterijų. Pasirinkus ne mažiausios kainos kriterijų, pateikti tokio pasirinkimo racionalumo pagrindimą).

1. **Titulinis lapas ir nuoroda į Taršos integruotos prevencijos ir kontrolės leidimą** arba **Taršos leidimą** tų NVĮ, į kuriuos bus nukreipiamos Nuotekos iš prijungiamų būstų.
2. **Taršos emisijų skaičiavimas iki ir po Projekto.** Pateikiama emisijų skaičiuoklė *Ecxel* formatu.
3. **Įvadų projektai**. Jeigu iki paraiškos pateikimo jie nėra parengti, pateikiamos numatomų **įvadų principinės schemos** irprojekto įgyvendinimo plane nurodomas terminas per kurį projektai bus parengti.
4. **Statybą leidžiančio dokumento titulinis lapas ir nuoroda** (jeigu privalomi pagal leidimų išdavimo tvarką reglamentuojančius teisės aktus), Jeigu leidimas privalomas, tačiau paraiškos teikimo metu nėra gautas*,* projekto įgyvendinimo plane (9 punktas) nurodomas planuojamas gavimo terminas.
5. **Preliminarus projekto įgyvendinimo grafikas**. Grafikas bus tikslinamas ir turės būti pateikiamas per 14 dienų nuo subsidijos teikimo sutarties įsigaliojimo.
6. **Gyvenamų būstų, kuriuos numatoma prijungti prie nuotekų surinkimo tinklų, sąrašas** (nurodant gyventojo vardą, pavardę ir gyvenamo būsto adresą), sudarytas pagal savivaldybės ir (arba) pareiškėjo nustatytą ir patvirtintą gyvenamų būstų prijungimo prie nuotekų surinkimo tinklų atrankos tvarką.
7. **Preliminarios sutartys,** pasirašytos su gyventojais ar jiems teisėtai atstovaujančiais subjektai.

**Pastaba.** Jeigu prieduose pateikti ne originalūs dokumentai, o jų kopijos, jos turi būti teikiamos vadovaujantis Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117 (Žin., 2011, Nr. 88-4229).

1. Perkančiosioms organizacijoms - LR viešųjų pirkimų įstatymas (VPĮ); Ūkio subjektų, kurie nėra perkančiosios organizacijos pagal VPĮ, pirkimų vykdymo tvarkos aprašas patvirtintas 2010 m. rugsėjo 14 d. LR aplinkos ministro įsakymu Nr. D1-762. [↑](#footnote-ref-1)